 NBC kilọ fun awọn ileeṣẹ igbohunsafẹfẹ lori isọrọ odi Ọdun 2019 ni idibo gbogboogbo yoo waye ni Naijiria Adari ajọ naa, Mallam Ishaq Modibbo Kawu sọ wi pe ile-iṣẹ igbohunsafẹfẹ ti o ba lodi si awọn ofin to de igbohunsafẹfẹ, yoo foju wina ofin ilẹ Naijiria. Kawu sọ pe ko tọ fun ile-isẹ igbohunsafẹfẹ lati maa ka lẹta ipolonlogo ẹgbẹ oselu nigba ti akoko idibo ko tii sunmọle. O sọ eyi nigba to n ba awọn akọroyin sọrọ ni ipinlẹ Plateau lori eto lati kuro ni ọnọ igbohunsafẹfẹ ti atijọ wa si ti igbalode DSO. Adari ajọ naa sọ wipe ni ipari osu kẹrin ọdun 2018, lawọn yoo palẹmọ gbogbo igbohunsafẹfẹ lọnọ atijọ, to si kilọ fun awọn ile-iṣẹ igbohunsafẹfẹ lati sapa wọn lati gbe iṣakoso orilẹede Naijiria lọnọ tiwantiwa larugẹ. Lori isọrọ odi, Kawu kilọ fawọn ile-isẹ igbohunsafẹfẹ lati sọra lati maa gbe ọrọ odi sori afẹfẹ, eleyi ti o sọ wipe o le e da ija silẹ lorilẹede Naijiria. Ọdun 2019 ni idibo gbogboogbo yoo waye ni Naijiria. : Ajọ ti o n risi iṣakoso igbohunsafẹfẹ lorilẹede Naijiria, NBC ti ka awọn ofin ati aigbọdọmaṣe to wa fun awọn ile iṣẹ igbohunsafẹfẹ lori ipolongo awọn ẹgbẹ oselu ati isọrọ odi lori afẹfẹ. 